Mel'le Kuddik Okman Ho?
 Te rati khattir nhidun ievjitalom - 'monis hea sonvsaracho nhoi astana legit hea sonvsaracho upatt mog korta. Heach sonvsarache godd axek lagun taka apunn khoim thavn aila, khoim veta ani kitem korta hachem zaite pavtti bhann (conciousness) asona. Sonvsar mhollear taka tachea jivitachi survat ani. . . ' Okosmat mhozo mobail fon vazlo. Ghetlo. Eka ixttan fon korun sanglem: "Kevinachi avoi bhair poddlea. Faleam sokallim 10. 00 vaztam moronn! " Kevin-ui ho mhozo anik ek ixtt.
 Dusre sokallim mornnak gelom. Mis somptoch, ti mel'li kudd nikhipunk ximiterint vhorche khatir igorjentlean bhair kaddli. Ximiterint bhitor sortana, darar don-ui bazumni dog danddge ube asle. Dogaincheai hatamni suttim fulam aslim. Don volleo korun ximiterint bhitor sortelea dor ekleak te ek-ek ful ditale. Mhaka-i dilem. Moddem fonddant denvoilem ani padrin "mel'le kuddik matiek lavpacho. . . " oxem mhonnit magnnem suru kelem ani sompoilem. Uprant apleaxim forem aslelem tachean foddant denvoilolea tea kaixanvacher poili mati ghali. Ani tea uprant, mornnak hajir aslelea dor eklean aplea hatant aslelem ek-ek ful xevttun tea fonddant denvoilolea kaixavancher marunk survat keli. Tea vellar mhozo-i hat voir sorlo. Mhojea hatant aslelem ful tea fonddant denvoilolea mhojea ixttache avoichea kaixavancher xevttun marunk; punn konn zanna monak okosmat kiteak vaitt dislem tem. Kaixanv denvoilolea fonddant ful xevttun marunk voir kaddlolo hat lhov khala denvlo. Oxem kitem ghoddlem mhunn mhojea monantuch hanv vichar kortana mon mhonnunk laglem: "Are, padri mhonnta 'mel'le kuddik matiek lavpacho kaido asa' ani tum kitem kai mhollear ho kaido ek ful xevttun marun pallunk sodta? "
Mornnak, ximiterint bhitor sortana fulam divnk konnem eklean tori survat keli zaum-ie, ani aiz tichem fexon zalam. Mhunnonuch, choddan chodd zageancher, fonddant denvoilolea kaixanvacher uddounk fulam ditat; ani ami tim ghetat. Amkam Goykarank, ani tantuntlea tantum Kristi Goykarank, fattlo-fuddlo vichar korinastana, bhov sompeponnan khoinchi-i fexon apnnaunk konnachich, koslich addkholl zaina.
 Mon'xak matiecho rochlolo mhonntoch, tachi matiechi keloli kudd matiek lavop hem sobhavik. Punn aiz ximiterint nikhipitelea moddeancher choddxim zannam mati ghalche bodlek fulanch xevttun marun mekllim zatat. Mel'lea moddeak xmiterint mati favo korche bodlek tacher fulam xevttun marop, ho tea moddeak okman ba nhoi mum, oso mhaka sabar pavtti proxn poddta. Ximiterint fonddant denvoilolea kaixanvancher fulam xevttun marun titleanuch sogllem sompta zalear, xevottak to fondd matien kiteak bhorun ghevcho? Fulamnich bhorun titleacheruch kiteak soddcho nhoi?
 Mel'leachim ghorchim ximiterint fonddant denvoilolea kaixanvacher xevttun marunk mornnak hajir zal'leank fulam ditat tednam, 'hankam aplea mel'lea ghorcheak lokanchea hatantlean mati favo zal'li naka kai? ' oso-i apo-ap ek prosn poddta.
 Fattim eka padrik vicharlem: "Fadar, ximiterint mornnak fulam xevttun marpachi hi pod'dot khoinchi? Mel'le kuddik matich favo zaunk zai nhoi? " To mhonnunk laglo: "Lok atam fulam-i ghaltat ani uprant mati-i ghaltat. "
Mornnak gel'le kodden, ximiterint kaixanv denvoilolea fonddant fulam xevttun marum kivam fulam xevttun marche marun voilean mati-ghalum. Punn hanvem mat, khoincheach mornnak gel'le kodden ximiterichea darar dilelim fulam ghevop na, ani matiechi kel'le mon'xache mel'le kuddik matich ghalun matiek lavop oso khor nirnnoi ghetla.
 Subscribe to: Post Comments (Atom)
- ► 2013 (42)
- ► 2012 (16)
- ► 2011 (20)
- ► 2010 (21)
- ► 2009 (26)
(29)
(14)
- Duxtt Zon'var! Mon'xantlem!
 - Mel'le Kuddik Okman Ho?
 - Gõykar Orde Tokleche?
 - Favona Tem Mellona?
 - Obsoegank Guneanvkari Konn?
 - 'Tum Konknni Pustok Kiteak Kaddina? '
- gõYkarancho Otmo!
 - Mon'xachem Mol Kitem?
 - ▼ July (14)
- A big e-welcome to you. Tumcam Maie-mogacho ieukar. Enjoy Life - This is not a rehearsal! Konkani uloi, boroi, vach ani samball - sodankal. Hich Goenchi osmitai ani amchem khalxelponn. Goenchi amchi Konkani bhas! Ekvottachem saddon Goenkaranchem. This is Gaspar Almeida from Parra, Bardez, Goa, based in Kuwait and am connected with the www. goa-world. com website created by Ulysses Menezes, and as Moderator of the famous first of its kind Gulf-Goans e-Newsletter (since 1994) and The Goan Forum and several Goan and Indian associations and forums and e-forums in Goa, India, Kuwait, The Middle East and worldwide. 